Formandsberetning 2019 -2020

Hermed følger formandsberetning for ejerforening Bangsbo Holm til godkendelse af nærværende generalforsamling.

Det forgangende år har været stille hvad angår møder. Vi har dog haft et par sager, som krævede hurtig tiltag. Men først kom der gummilisterne i og jeg håber det fungere. Tak for Mogens stor arbejde med at få inddraget nøgler osv.

Vi blev i slutning af November præsenteret for en sag med et gulv som var begyndt at slå sig i nr 65 og derfor valgt vi at tilkalde en byggesagkyndig da vi ikke kunne gennemskue det selv. Dette resulterede i fagfolk på taget samt en måling af fugt i vægge og loft. Konstatering blev at vores lejlighederne er godt isoleret og i god stand. Heldigvis var det ikke forårsaget af vand udefra, som vi var bange for, men man skal huske en grundig udluftning af de tætte boliger. I denne sag havde vi også fagfolk på taget og de kunne efter 14 år sol berette at vi nok skulle have en gennemgang af alle tagene, da vores fuger ved udluftningskanaler/taghætter er begyndt at krympe og vi har desuden alger som helst skal fjernes.

Når vejret viser sig fra sin bedre side så vi vil indhente tilbud og få sat det i gang.

Her i februar blev vi bedt om at kigge på en gamle sag om evt. rotter i nr 70 og vi bestilte - for at være 100 procent sikre på, at der ikke var nogen - en tv-inspektion og heldigvis viste det sig at der ikke var nogen problemer – eller rotter.

Vi har fået sat rottespærrer op i alle kloaker, men desværre fungere de ikke i blok med hus nr(45, 47, 49, 53 og 55) . Vi regner med at problemet bliver løst i år.

Mogens har haft godt fat i grundejerforeningen, og det korte af det lange er at grundejerforeningen nu er så velpolstret med en opsparet kapital på ca 800000, at der i år bliver plads til nedsættelse af kontingent, som for vores ejerforening andrager ca 30000 kr. Disse sparede penge vil vi til gengæld, som det vil fremgå af budgettet bruge på opsparing til kommende maling af skure.

Vi havde afsat en dato for generalforsamling den 14 April men hele Corona situationen ændrede alt.

Vi har mange opgaver foran os og vi glæder os til at komme i gang i det kommende år.